Πλάκα κάνεις;
Χάριετ, φρόνιμα.
Είναι πολύ μοβ.
Κανονικά, προτιμώ να φάω γρασίδι από το να ψωνίσω πανωφόρι,
αλλά η μαμά μου είπε "Ή καινούριο πανωφόρι ή καθόλου".
Μιας και είμαι αλλεργική στο ψύχος…
Καταλάβατε.
Μοιάζω με δαμάσκηνο.
Ούτε καν. Τα δαμάσκηνα είναι γλυκά.
Δοκίμασε το επόμενο.
Ώχου.
Χαζοφερμουάρ!
Όλα καλά εκεί μέσα;
Γιατί δεν τη ρωτάτε;
Φύγε από πάνω μου, πανωφόρι.
Καλύτερα όχι.
Προσπαθεί να με σκοτώσει.
Ίσως να βοηθήσω κι εγώ.
Το μέλλον μου με πανωφόρι έδειχνε ζοφερό, μέχρι που το είδα.
Χρώμα: μπλε μαρέν. Στιλ: ναυτικό. Μέγεθος: παιδικό μίντιουμ.
Ήταν τέλειο!
Δεν φανταζόμουν ότι το παλτό θα με οδηγούσε
σε σκοτεινά μυστικά, σατανικά μπανάνα σπλιτ
κι έναν διαγωνισμό όπου χάνει όποιος ανοιγοκλείσει πρώτος τα μάτια.
Ελευθερία ή τυραννία.
Θέλω απλώς να είμαι Θες απλώς να είσαι
Θέλουμε απλώς να 'μαστε
Θα γίνω αυτός που θέλω να γίνω
Η αυτονομία μου
Όχι, δεν θα κόψω το μαλλί
Και θα φοράω οτιδήποτε
Μ' αρέσει όταν είμαι ο εαυτός μου
Εγώ δεν θέλω Εσύ δεν θέλεις
Εμείς δεν θέλουμε Να μας λένε τι να κάνουμε
"Ψηφοφορία πανωφοριού"
Χάριετ η κατάσκοπος
ΒΑΣΙΣΜΕΝΟ ΣΤΟ ΒΙΒΛΙΟ ΤΗΣ ΛΟΥΙΖ ΦΙΤΖΧΙΟΥ
Προτού μιλήσουμε για το νέο πανωφόρι,
θέλω να γνωρίσετε το παλιό μου.
Βρήκα την κονκάρδα ειρήνης στο τρένο 6. Με αυτήν έκρυβα μια τρύπα από σκόρο.
Κάποτε χάθηκα στο Σέντραλ Παρκ.
Από κει προέκυψαν τα αγκάθια.
Οι πιο πολλοί λεκέδες σχετίζονται με ένα συμβάν με μουστάρδα.
Έπεσα με το ποδήλατο σε έναν πωλητή χοτ ντογκ.
Περάσαμε πολλά μαζί, και νιώθω ενοχές που προχωράω.
Δεν θα σε ξεχάσω ποτέ, πανωφόρι. Κοίτα αλλού.
-Πώς σου φαίνεται; -Ακόμα δεν ξέρω αν είναι το στιλ μου.
Δώσ' του χρόνο.
Αντίο, φιλαράκο.
Με το παλιό μου πανωφόρι, όταν έτρεχα ή έκανα ξαφνικές κινήσεις,
έκανε κάτι δυνατούς θορύβους, σαν σφυρίγματα.
Αυτό το πανωφόρι ήταν σιωπηλό σαν σκιά.
Επίσης, όταν σηκώνω τον γιακά, νιώθω σαν τον Τζακ Λόντον,
έναν συγγραφέα που πρέπει να ανακαλύψετε
που έζησε περιπέτειες στον Μεγάλο Λευκό Βορρά.
Είπα στον εαυτό μου πως, αν έκανα τον καπετάνιο του ρυμουλκού να κορνάρει,
τότε, το ναυτικό πανωφόρι θα ήταν το σωστό για μένα.
Μέχρι να φτάσω στο σχολείο, αγαπούσα το νέο πανωφόρι
όπως αγαπάς ένα τέλειο τραγούδι ή ένα σπουδαίο βιβλίο
ή ένα σάντουιτς με ντομάτα σε λευκό ψωμί κομμένο διαγώνια.
Μετά, ως συνήθως,
η Μάριον Χόθορν χάλασε τα πάντα.
Πες μου ότι δεν είναι φτιαγμένο από τη Σμίδερς οφ Λόντον.
"Σμίδερς οφ Λόντον".
Σμίδερς οφ Λόντον
Πρέπει να το βγάλεις. Τώρα.
Γιατί δεν φοράς εσύ κάτι άλλο; Δεν έχεις 5.000 πανωφόρια;
Αυτό είναι το μόνο που έχω.
Χάριετ, σου κάνω χάρη.
Αν το φορέσεις, θα νομίζουν ότι με αντιγράφεις.
Πώς σε αντιγράφω αν δεν ήξερα ότι έχεις το ίδιο πανωφόρι;
Ξέρεις ότι θα φορούσα ένα τέτοιο πανωφόρι.
Κάνεις σαν να μη με συμπαθείς, Χάριετ,
αλλά ξέρω το σκοτεινό μυστικό σου.
Θες να μου μοιάσεις.
Αγόρασα αυτό το πανωφόρι, επειδή είναι τελείως, απολύτως, απίστευτα…
Εγώ.
Εγώ!
Λοιπόν, αφού είσαι τόσο σίγουρη, τι λες για μια ψηφοφορία;
-Ψηφοφορία; -Το πανωφόρι είναι τελείως εσύ ή εγώ;
Τι λες να αποφασίσει η τάξη;
Η νικήτρια θα φορέσει το πανωφόρι.
Άκου μια τρελή ιδέα, θα το φορέσουμε κι οι δυο.
Για να γίνεις εγώ;
Δεν είμαι…
Σκέφτηκες ποτέ πως ίσως εσύ θες να γίνεις εγώ;
Είμαι σίγουρη. Είμαι σίγουρη ότι το θες!
Εσύ με αντιγράφεις.
Ψηφοφορία πανωφοριού; Γιατί συμφώνησες σ' αυτό;
Τι έπρεπε να κάνω;
Η Μάριον έλεγε ότι προσπαθούσα να γίνω εκείνη.
Μπορεί να νικήσω.
Ποτέ δεν έχεις νικήσει τη Μάριον.
Το ξέρω πολύ καλά.
Ξέρεις κάτι; Θα καταλήξει να γίνει διαγωνισμός δημοτικότητας.
Ναι, για τη Μάριον.
Όμως, θα κερδίσω αποδεικνύοντας ότι το μόνο άτομο που αντιγράφω είναι
η Χάριετ Μ. Ουέλς.
Φύγετε! Χαζοπερίστερα.
Ενόψει της ψηφοφορίας πανωφοριού,
τι απαντάς στη Μάριον Χόθορν που λέει ότι την αντιγράφεις;
Τι;
Λένε ότι η μίμηση είναι η πιο ειλικρινής μορφή κολακείας.
Μα στην περίπτωση της Χάριετ,
θα χαιρόμουν αν σταματούσε να προσπαθεί να μου μοιάσει
κι άρχιζε να προσπαθεί να γίνει ο εαυτός της.
Κάποια ερώτηση;
Συγγνώμη.
Το φτιάχνουμε. Χίλια συγγνώμη.
Μάριον, μπορείς να μας πεις γιατί το πανωφόρι είναι εσύ;
Πρέπει να πω κι άλλα;
Λοιπόν, μπορώ να μάθω γιατί το πανωφόρι είναι εσύ;
Είναι εγώ, γιατί έχει μυστική τσέπη για το σημειωματάριο.
Έχει βαθιές πλαϊνές τσέπες,
που είναι τέλειες για ό,τι σαβούρα βρω στον δρόμο.
Είναι κάτι σαν μουσείο τσέπης.
Έχω μόνο ένα πανωφόρι, Μάριον, γιατί μόνο ένα πανωφόρι είναι εγώ.
Εσύ πόσα πανωφόρια έχεις;
Ένα.
-Ένα; -Τα πέταξα τα υπόλοιπα.
Αυτό είναι Σμίδερς οφ Λόντον, Χάριετ.
Σμίδερς οφ Λόντον
Η αναζήτησή μου τελείωσε.
-Πολύ κουλ. -Ναι, το ξέρω.
"Η αναζήτησή μου τελείωσε".
Σίγουρα θα έχει εκατό πανωφόρια.
Έχεις δίκιο. Χρειαζόμαστε αποδείξεις.
Γεια, Χάριετ. Ο Πίνκι κι εγώ θέλουμε να σου πούμε ότι έχεις την ψήφο μας.
Βαρεθήκαμε που η Μάριον μας κάνει να νιώθουμε σαν χαζοί.
Δεν φταίγαμε εμείς!
Ήταν εκτός ελέγχου.
Ευχαριστώ για τις ψήφους.
-Χάριετ! -Διαδώστε το.
Να σας πω, παιδιά.
Χώρισα τη ΣΤ' δημοτικού σε ομάδες,
για να δούμε πώς θα ψηφίσουν.
Ο Σπορτ εξήγησε ότι το μπλοκ της Μάριον είναι δύο ομάδες.
Αυτοί που θέλουν να γίνουν Μάριον Χόθορν.
Βασικά, δεν θέλω ακριβώς να γίνω η Μάριον.
Είναι εκείνη, κι εγώ είμαι εγώ και…
Καλά, θέλω να γίνω η Μάριον.
Κι εγώ θέλω να γίνω η Μάριον.
Η άλλη ομάδα είναι τα άτομα που φοβούνται τη Μάριον Χόθορν.
Και βέβαια τη φοβάμαι, αλλά όχι όσο τη φοβούνται εκείνοι.
Εδώ έχουμε τους ψηφοφόρους που ίσως σε ψηφίσουν.
Είναι η νέα μαθήτρια που δεν ξέρει τίποτα.
Συγγνώμη, τι συμβαίνει;
Υπάρχουν αυτοί που δεν νοιάζονται,
γιατί η ψηφοφορία πανωφοριού φαίνεται χαζή.
Το πανωφόρι είναι πανωφόρι. Κάνει κρύο, το φοράς, ζεσταίνεσαι. Τέλος.
Τέλος, υπήρχαν παιδιά που δεν είχαν τι να χάσουν.
Δέξου το!
Τι λέτε για την Μπεθ Έλεν;
Πάντα δείχνει λυπημένη.
-Μπορούμε να την πάρουμε με το μέρος μας. -Θα ήταν τέλειο.
Θα ξέρει πόσα πανωφόρια έχει πράγματι η Μάριον.
Είναι συνεχώς με τη Μάριον και τη Ρέιτσελ.
Όχι στη γυμναστική.
Δεν μ' αρέσει να σκαρφαλώνω με σχοινί, αλλά μ' αρέσει να χτυπάω το καμπανάκι.
Είναι χαζό, αλλά κι εμένα μ' αρέσει.
Όχι τόσο χαζό όσο η ψηφοφορία πανωφοριού, σωστά;
Μπεθ Έλεν, θέλω να με βοηθήσεις.
Δεν μπορώ.
Τι κάνεις;
Πόσα πανωφόρια έχει η Μάριον;
Ουέλς! Μία μία στα σχοινιά!
Κατεβαίνω αμέσως!
Λέει ότι έχει μόνο ένα, αλλά ξέρω ότι δεν είναι αλήθεια!
Δεν μπορώ. Θα καταλάβει ότι ήμουν εγώ.
Δεν χρειάζεται να πεις κάτι. Θα πω απλώς έναν αριθμό.
Αν είναι παραπάνω, βάρα το καμπανάκι.
Είναι πάνω από δέκα πανωφόρια;
Πάνω από 20 πανωφόρια;
Ουέλς!
Εντάξει!
Ευχαριστώ, Μπεθ Έλεν. Αλήθεια.
Κάηκαν τα χέρια μου!
Είναι σημαντική ιστορία, Μπιλ. Η Μάριον δεν λέει την αλήθεια.
Η πηγή μου λέει ότι έχει τουλάχιστον 20 πανωφόρια.
Λυπάμαι, Χάριετ. Είμαι δημοσιογράφος.
Θέλω πιο πολλές αποδείξεις από δύο καμπανάκια.
Αν ο Μπιλ Κίλροϊ ήθελε αποδείξεις, ένας τρόπος υπήρχε να τις βρω.
Θα άξιζε τον κόπο;
Αν με έπιανε η Μάριον, θα με κάρφωνε στους γονείς μου.
Θα με έβαζαν τιμωρία ή θα με εξόριζαν σε έναν πύργο σαν τη Ραπουνζέλ.
Αλλά ίσως να μην είχε σημασία.
Όταν έχεις την τύχη να βρεις ένα πανωφόρι που είναι εσύ,
ίσως πρέπει να σκεφτείς και να αναρωτηθείς
"Τι θα έκανε ο Τζακ Λόντον;"
Σιωπηλή σαν σκιά.
Να το.
Θέλω καλύτερη γωνία.
Λίγο ακόμα.
Λίγο πιο μακριά.
Απέτυχα οικτρά στην αποστολή μου.
Αλλά βλέποντας την απειλητική ματιά της Μάριον,
σκέφτομαι το πώς φέρθηκε στον Πίνκι Ουάιτχεντ
και το Αγόρι με τις Μοβ Κάλτσες.
Κι αναρωτιέμαι. Αν η ψηφοφορία πανωφοριού δεν είναι μόνο για μένα;
Είναι αργά, Χάριετ.
Απλώς σκέφτομαι.
Σκέψου χωρίς να είσαι στο κρεβάτι φορώντας το καινούριο, ακριβό…
σκισμένο πανωφόρι.
Χάριετ, υποσχέθηκα στους γονείς σου ότι θα το πρόσεχες αυτό.
Δεν είναι σκίσιμο, είναι μια ιστορία.
Μια ιστορία;
Μια ιστορία όπου κάνω τον κόσμο ασφαλή για τον Πίνκι, το Αγόρι με τις Μοβ Κάλτσες
κι οποιονδήποτε βαρέθηκε να τον παρενοχλεί η Μάριον Χόθορν.
Είναι κάτι που πρέπει να κάνω.
Απλώς πες μου πώς τελειώνει.
Θα σου πούμε. Έτσι, πανωφόρι;
Καλή Τρίτη, σχολείο Γκρέγκορι.
Ώρα για τις πρωινές ανακοινώσεις. Θα συνεχιστεί το κρύο
με πιθανότητα χιονόπτωσης το απόγευμα.
Το φαγητό σήμερα είναι…
Σταθείτε, πού πήγε;
Ναι. Σάντουιτς με κιμά.
Η φράση της ημέρας έρχεται από τον Κρίστοφερ Ρόμπιν του Α. Α. Μιλν…
που λέει "Είσαι πιο γενναίος από όσο πιστεύεις…
ΚΑΛΩΣ ΗΡΘΑΤΕ
πιο δυνατός από όσο φαίνεσαι
και πιο έξυπνος από όσο νομίζεις".
Δεν επιτρέπεται να είσαι εδώ.
Είναι επείγον.
Γεια, σχολείο Γκρέγκορι. Εδώ Χάριετ Μ. Ουέλς
με ένα κοινωνικό πείραμα για τη ΣΤ' δημοτικού.
Η ψήφος σας αύριο δεν αφορά μόνο το αν θα φοράω εγώ ή η Μάριον το πανωφόρι.
Αφορά την ελευθερία.
Ελευθερία από τη Μάριον που μας φέρεται άθλια.
Αλλά μαζί έχουμε μια ευκαιρία να της δείξουμε ότι αξίζουμε σεβασμό.
Ελευθερία!
Αυτό το πανωφόρι είναι εγώ. Αλλά είναι κι εσείς.
Είμαστε όλοι μαζί σ' αυτό και το κάνουμε για έναν λόγο.
Ελευθερία!
Χάριετ, ήταν τέλειο όταν είπες…
Δεν θα ησυχάσω!
Εντάξει. Θα ησυχάσω. Συγγνώμη.
-Με απελευθέρωσες. -Τι;
Δεν φοβάμαι πια. Θα το πω δυνατά.
Η Μάριον είναι μπελάς!
Της αρέσει ο αδερφός μου, ο Φίλιπ.
Πάει γυμνάσιο στο Σεντ Άλμπανς. Με έχει ζαλίσει για εκείνον.
"Έχει κοπέλα; Πότε έχει γενέθλια; Να έρθω σπίτι σου;"
Με χρησιμοποιεί.
Ελευθερία!
Αυτό ήταν. Συνέβαινε.
Γεια, Χάριετ. Γεια, Κάρι.
Μετρούσα τις ψήφους. Νομίζω ότι ίσως νικήσουμε αύριο.
Για δείτε.
Καταπληκτικό.
Πρέπει να το δεις.
Γιατί; Τελείωσε.
Όχι, είμαστε κοντά. Κοίτα.
Μόλις έλαβα αυτό.
ΤΟ ΠΑΡΤΙ ΤΗΣ ΜΑΡΙΟΝ
Μάντεψε ποια κάνει πάρτι μετά το σχολείο
για ολόκληρη τη ΣΤ' τάξη!
Προσπαθεί να δωροδοκήσει τους πάντες. Δεν θα πιάσει.
Στο πάρτι φτιάχνεις το δικό σου μπανάνα σπλιτ.
Θα καταλάβουν ότι τους δωροδοκεί.
Με απεριόριστο μπαρ με γαρνιτούρες.
Η Μάριον θα μου ζητήσει να καλέσω τον αδερφό μου. Το ξέρω.
Και θα πω "Όχι. Η Χάριετ με απελευθέρωσε".
Όχι. Κάρι, πρέπει να πας.
Και πρέπει να καλέσεις τον Φίλιπ.
Θα τον κάνω το μυστικό μου όπλο.
Θα έρθει.
Γεια σας, παιδιά.
Γεια σας, κυρία Χόθορν.
Περάστε, περάστε. Να πάρω τα πανωφόρια σας.
Και πού να τα πάτε;
Χάριετ Μ. Ουέλς. Δεν περίμενα να σε δω εδώ.
Δεν μπορώ να πω όχι σε απεριόριστο μπαρ με γαρνιτούρες.
Όχι, δεν μπορείς.
Γεια, Χάριετ.
Αμάν, ήρθε.
Γεια σου, Φίλιπ.
Μπράβο που τον έφερες.
-Του είπα να φάει το μπανάνα σπλιτ μου. -Μπαίνω.
Να σου δείξω το μπαρ με τα παγωτά.
Τζάκποτ!
Θες αποδείξεις, Μπιλ Κίλροϊ; Θα τις έχεις.
Η Κάρι μού είπε ότι αγαπάς τη μουσική.
Ήθελα να σου δείξω το τζουκ μποξ.
Το πήρα επειδή νίκησα στον διαγωνισμό ταλέντων.
Νικάς σε πολλά πράγματα.
Κολύμβηση, τοξοβολία, γυμναστική.
Ορθογραφία;
Κέρδισα με τη λέξη "ονοματοποιία".
Κι εγώ ξέρω πώς γράφεται. Ο-Ν-Ο-Μ-Α-Τ-Π…
Όχι, Ι… Κάτσε, Ο-Ι…
Εκείνη τη στιγμή,
η αλήθεια με χτύπησε στη σπλήνα.
Ποτέ δεν θα γινόμουν η Μάριον σε οτιδήποτε,
μέχρι το τέλος του χρόνου.
Κάποιοι γεννιούνται για να είναι τέλειοι.
Άλλοι γεννιούνται για να είναι δειλοί, να κρύβονται σε ντουλάπες
για να φωτογραφίσουν ένα σωρό χαζοπανωφόρια.
ΦΙΛΙΠ, Μ
Ήταν ένα ερωτικό γράμμα από τη Μάριον στον Φίλιπ.
Κατάλαβα ότι πήρα το πανωφόρι της Μάριον όταν έφυγα.
Ήταν ένα απλό λάθος,
αλλά μπορεί να αλλάξει τον ρου της ιστορίας.
Αρκούσε να κανονίσω ένα μυστικό ραντεβού.
Γεια.
Συγγνώμη. Ήταν ένας μεγάλος σωρός. Πήρα το δικό σου κατά λάθος.
Αυτό ψάχνεις;
Δώσ' το μου!
Θα μπορούσα.
Ή θα μπορούσα να το δείξω, δεν ξέρω,
στον Φίλιπ;
Όχι, σε παρακαλώ. Θα κάνω ό,τι θες.
Θα αποσυρθώ από την ψηφοφορία. Νίκησες.
Μετά από το βρόμικο κόλπο με το μπανάνα σπλιτ πάρτι,
θα 'πρεπε να το δώσω στην εφημερίδα.
Αλλά εγώ δεν είμαι σαν εσένα.
Καλή επιτυχία με την ψηφοφορία.
Αλήθεια; Μα νόμιζα…
Θέλω να κερδίσω στ' αλήθεια.
Τελικά, η ψηφοφορία δεν ήταν καν αμφίρροπη.
Τα μπαρ γαρνιτούρας πάντα νικούν την ελευθερία.
Αλλά και πάλι, υπήρχαν κάποιες μικρές νίκες.
ΧΑΡΙΕΤ
Ελευθερία!
Ελευθερία.
Περίμενε.
Τι;
Θέλω να σου πω ότι λυπάμαι που είπα ότι με αντιγράφεις.
Καμία δεν είναι σαν εσένα, Χάριετ Μ. Ουέλς.
Και μάλλον δεν θα υπάρξει.
Ευχαριστώ.
Κι εγώ θέλω να πω ότι κάποιος πρέπει να σε νικήσει κάποτε
κι ελπίζω να είμαι εγώ.
Συνέχισε να ελπίζεις.
Ξέρεις, σκεφτόμουν.
Δεν υπάρχει λόγος να μην το φοράμε κι οι δύο.
Δεν θα είχε πρόβλημα η Σμίδερς οφ Λόντον.
Σμίδερς οφ Λόντον
Αλήθεια;
Για λίγο σκέφτηκα ότι ίσως ξημέρωνε μια νέα εποχή.
Η εποχή "Η Χάριετ κι η Μάριον δεν γίνονται φίλες,
αλλά παραδόξως τα πάνε καλά".
Αλλά όταν πήγα στο σχολείο,
σχεδόν ανακουφίστηκα που είδα ότι η Μάριον ήταν ακόμα η Μάριον.
Πού είναι το ναυτικό;
Δεν ήταν εγώ. Όχι σαν αυτό το πανωφόρι.
Είναι από το Παρίσι. Τρε σικ, νο;
Το δικό σου πανωφόρι είναι τελείως εσύ. Το καταλαβαίνω.
Είναι σκισμένο, βρόμικο, του λείπει ένα κουμπί.
Είναι χάλια.
Το πανωφόρι μου δεν ήταν χάλια. Ήταν μια ιστορία.
Κι ανυπομονούσα να δω τα νέα μέρη στα οποία θα με οδηγούσε
και τα νέα πράγματα για τα οποία θα έγραφα.
Θέλω απλώς να είμαι Θες απλώς να είσαι
Θέλουμε απλώς να 'μαστε
Εγώ δεν θέλω Εσύ δεν θέλεις
Εμείς δεν θέλουμε Να μας λένε τι να κάνουμε
Τα δυνατά μου βάζω Καλό να κάνω στη γειτονιά
Όμορφα χαμογελώ
Και την αλήθεια πασχίζω να πω
Θέλω απλώς να είμαι Θες απλώς να είσαι
Θέλουμε απλώς να 'μαστε
Εγώ δεν θέλω Εσύ δεν θέλεις
Εμείς δεν θέλουμε Να μας λένε τι να κάνουμε
Θα γίνω αυτός που θέλω να γίνω
Η αυτονομία μου
Θέλω απλώς να είμαι Θες απλώς να είσαι
Θέλουμε απλώς να 'μαστε
Όχι, δεν θα κόψω το μαλλί
Και θα φοράω οτιδήποτε
Μ' αρέσει όταν είμαι ο εαυτός μου
Εγώ δεν θέλω Εσύ δεν θέλεις
Εμείς δεν θέλουμε Να μας λένε τι να κάνουμε
Υποτιτλισμός: Γκέλη Τόγια